# Boris Kolker

### El Vikipedio

Boris KOLKER

Boriso (Boris Grigorjeviĉ) Kolker (ruse Борис Григорьевич Колкер) (naskiĝis la 15-an de julio 1939) estas instruisto de lingvoj kaj tradukisto, aŭtoro de tri Esperanto-lernolibroj. Rusiano kaj sovetiano, ekde 1993 - usonano.

Esperantistiĝis en 1957. Doktoro pri lingvoscienco, defendinta disertacion pri esperantologia temo. Aŭtoro de tri Esperanto-lernolibroj, interlingvistikaj artikoloj kaj recenzoj. Membro de la Akademio de Esperanto. Honora Membro de UEA. Kunredaktoro de "Monato". Dum du jardekoj gvidis amasan korespondan kurson en Rusio, en kiu diplomiĝis preskaŭ 900 personoj. Instruis Esperanton ĉe usonaj universitatoj en San Francisco kaj Hartford. Nun gvidanto de la Internacia Perfektiga Koresponda Kurso (IPKK). Vicprezidanto de la Internacia Ekzamena Komisiono (IEK) de ILEI/UEA. En diversaj tempoj kunfondinto kaj kungvidanto de SEJM (Sovetia Esperantista Junulara Movado), ASE (Asocio de Sovetiaj Esperantistoj), SEU (Sovetrespublikara Esperantista Unio), REU (Rusia Esperantista Unio), respondeculo pri Esperanto-instruado en Sovetunio kaj Rusio, komitatano de TEJO (Tutmonda Esperantista Junulara Organizo), membro (ekde la jaro 1959), komitatano kaj ĉefdelegito de UEA, kunfondinto kaj membro de EVA (Esperantlingva Verkista Asocio). Prelegis kaj publike parolis en pluraj Universalaj Kongresoj de Esperanto (ekde la 48-a UK en la jaro 1963), reĝisoris la Kongresan temon en la 85-a UK en Tel-Avivo (2000).

## [redaktu] Listo de verkoj

### [redaktu] Disertacio

Kontribuo de la rusa lingvo al la formiĝo kaj evoluo de Esperanto. (ruse Вклад русского языка в формирование и развитие эсперанто.) Moskva: Akademija Nauk SSSR, Institut Jazykoznanija, 1985. - 23 p.

- Referaĵo de doktoriga disertacio pri lingvoscienco, ruslingva

### [redaktu] Lernolibroj

- Vojaĝo en Esperanto-lando. Perfektiga kurso de Esperanto kaj Gvidlibro pri la Esperanta kulturo.
- Lernolibro de la lingvo Esperanto. Baza kurso.
- Esperanto en 16 tagoj. Ekspres-kurso.

### [redaktu] Vortaro

- Esperanta-rusa vortaro: ĉirkaŭ 3000 vortoj. - Moskva: Impeto, 1993. - 53 p. ISBN 5-7161-0002-3.

### [redaktu] Artikoloj

- Enigmoj de Ludoviko Zamenhof
- NIA Vilnjuso kaj ILIA Jerusalemo
- Interlingvistiko kaj interlingvistikaj esploroj en Sovetunio. - En: Esperanto: la internacia lingvo - sciencaj aspektoj; (Berlin: Kulturligo de GDR, Centra Laborrondo Esperanto, 1979. - 237 p.) p.74 – 78.
- Kontribuo de la rusa lingvo al la verba sistemo de Esperanto. - En: Serta gratulatoria in honorem Juan Régulo: II Esperantismo ; (La Laguna: Universidad de La Laguna, 1987. - 766 p.) p.315 – 325.
- Vklad russkogo jazyka v strukturu Esperanto (ruslingva – Kontribuo de la rusa lingvo al la strukturo de Esperanto). - En: Interlinguistica Tartuensis, 3; (Tartu: Tartuskij Gosudarstvennyj Universitet, 1984. - 182 p.) p.74 – 108, resumo en Esperanto.
- Vklad russkogo jazyka v leksiku Esperanto (ruslingva – Kontribuo de la rusa lingvo al la leksiko de Esperanto). - En: Interlinguistica Tartuensis, 5; (Tartu: Tartuskij Gosudarstvennyj Universitet, 1988. - 183 p.) p.74 – 91, resumo en Esperanto.
- Pri "Vojaĝo" por la legantoj de "Komencanto". – En: Komencanto (Rusio), 2003, n-ro 3.
- Lasta artikolo de L. L. Zamenhof pri judaj temoj, Israela Esperantisto, julio 2004 (n-ro 140)
- Свободная эмиграция из СССР подготовлена в Кливленде (Libera elmigrado el Sovet-Unio estis preparita en Cleveland.)
- Поправка, изменившая нашу судьбу. (Amendo, kiu ŝanĝis nian sorton.)

## [redaktu] Eksteraj ligoj

Persone:

- Persona paĝo
- Iom el la biografio
- Retadreso: b_kolker-ĉe-yahoo.com (enmetu @)

Intervjuoj:

- Ne batali kontraŭ, sed labori por. - Intervjuo okaze de 65-jariĝo de Boris Kolker (Intervjuintoj: Viktoro Aroloviĉ kaj Garik Kokolija.) - Rusia Esperanto-Gazeto (REGo), 2004, junio, No 3.
- Pri la historio kaj verkado de la libro, sekretoj de bona klubvivo kaj pri liaj instruistaj spertoj. (Intervjuinto: Katalin Kováts.) - Internacia Pedagogia Revuo, 2002, No 3.

- Fiera pri sia Esperanto-lando. (Intervjuinto: Doron Modan.) - Israela esperantisto, 2002, decembro, No 137, p. 25-27. Represita en Esperanto, 2003, Februaro, No 2.

- Komenco bona — laboro duona. Intervjuo okaze de la Zamenhof-bankedo en Chicago en decembro, 1997. (Intervjuinto: Andrej Kolganov.)

Fotoj:

- http://www.esperantofre.com/okemo//Okem40.htm
- http://www.esperantofre.com/okemo//Okem41.htm
- http://www.esperantofre.com/okemo//Okem42.htm
- http://www.esperantofre.com/okemo//Okem43.htm

Verkoj:

- Verkoj de kaj pri Boris Kolker en la Kolekto por Planlingvoj kaj Esperantomuzeo

Elŝutita el "http://eo.wikipedia.org../../../b/o/r/Boris_Kolker_6aaf.html"

Kategorioj: Akademio de Esperanto | Hebreaj esperantistoj | Naskiĝintoj en 1939 | Esperantistoj de Rusio | Sovetiaj esperantistoj | Usonaj esperantistoj

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Deutsch
- English
- Français
- Русский